Държавен вестник, бр. 17, 2010 г., стр. 19

БРОЙ  17	
Д Ъ Р Ж А В Е Н  В Е С Т Н И К 	
СТР.  19  
2. Всяка от страните може да прекрати това 
споразумение по дипломатически път чрез 
писмено уведомяване на другата страна. Пре­
кратяването влиза в сила 30 дни след датата 
на получаването на съответната нотификация.
Това споразумение е изготвено в два ориги­
нални екземпляра на български, туркменски и 
руски език, като всеки от тях притежава еднаква 
сила. В случай на различия при тълкуването 
руският текст ще се ползва с предимство. 
Подписано в град София на 27 август 2009 г.
За правителството на	
За правителството на
Република България:	
Туркменистан:
Румяна Желева,	
Рашид Мередов,
министър на външните	
заместник министър-
работи	
председател и 
	
министър на 
	
външните работи
1526
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 9
от 12 февруари 2010 г.
за максимално допустимите стойности на 
вибрациите в жилищни помещения
Чл. 1. С тази наредба се определят мак­
симално допустимите нива на вибрациите в 
жилищните помещения и редът за тяхното 
измерване и оценка.
Чл. 2. Нормируемите параметри на ви­
брациите представляват средноквадратичните 
стойности на виброскоростта, виброускорени­
ето и вибропреместването в октавните ленти 
със средногеометрични честоти: 1; 2; 4; 8; 16; 
31,5; 63 Hz. 
Чл. 3. Максимално допустимите стойности 
на вибрациите по чл. 2, в произволно направ­
ление (вертикално или хоризонтално), се оп­
ределят съгласно приложението.
Чл. 4. (1) Измерването на нормируемите 
параметри на вибрациите се провежда чрез из­
мервателни средства, осигуряващи измерването 
на средноквадратичната стойност на сигнала 
с основна грешка, непревишаваща +/- 26 % 
(+/- 2 dB). 
(2) Измерва се и се оценява само един от 
нормируемите параметри по чл. 2 – този, който 
се възприема директно от вибродатчика.
Чл. 5. Преди провеждането на измерванията 
виброизмервателната система се калибрира 
чрез използването на уред с еталонен сигнал. 
Чл. 6. (1) Измервателните точки се разпо­
лагат на пода на жилищните помещения.
(2) При площ на пода на помещението, 
по-голяма или равна на 20 кв. м, измерването 
се провежда в три точки от пода, отдалечени 
една от друга, както и от стени и колони, на 
разстояние най-малко 1,5 м. 
(3) В помещения с площ на пода, по-малка 
от 20 кв. м, измерването се извършва в гео­
метричния център на пода. 
Чл. 7. Вибродатчикът се закрепя неподвиж­
но чрез резбово съединение или магнит към 
повърхността на стоманен лист с диаметър не 
по-малък от 300 мм и дебелина не по-малка 
от 4 мм. Стоманеният лист с вибродатчика се 
установява върху измервателната точка и се 
натоварва с маса с тегло от 60 до 80 кг.
Чл. 8. (1) Във всяка точка измерванията 
се провеждат в три взаимно перпендикулярни 
направления (вертикално и две хоризонтални). 
Стойностите на измервания параметър по двете 
хоризонтални направления се привеждат към 
една, равна на квадратния корен от сумата на 
квадратите на двете стойности. 
(2) В оценяването на измервания параметър 
се избира максималната стойност на параметъра 
независимо от направлението му – хоризонтално 
или вертикално, за всяка октавна лента.
Чл. 9. Измерените или изчислени стойности 
на вибрациите се считат над допустимите стой­
ности, ако в някое от направленията (вертикално 
или хоризонтално) поне един от нормируемите 
параметри на вибрациите превишава макси­
мално допустимата стойност.
Чл. 10. (1) При продължителност на въз­
действие на вибрациите под 30 минути времето 
на измерване и оценката на вибрациите трябва 
да съвпада с времето и продължителността на 
въздействието им. 
(2) При продължителност на въздействие 
на вибрациите повече от 30 минути измерва­
нето и оценката на вибрациите се извършват 
в продължение на 30 минути във времето, в 
което вибрациите са най-интензивни. 
Заключителна разпоредба
Параграф единствен. Наредбата се издава на 
основание чл. 34, ал. 2 във връзка с § 1, т. 12, 
буква „е“ от допълнителните разпоредби на 
Закона за здравето и отменя Наредба № 45 за 
норми за допустимите стойности на вибраци­
ите в жилищните сгради (ДВ, бр. 4 от 1980 г.).
Министър: Б. Нанев
Приложение 
към чл. 3
1. Максимално допустимата стойност на вибра­
циите се определя по следната формула: 
Vдоп = К1. К2.V, 
където:
Vдоп е максимално допустимата стойност на 
вибрациите съгласно следните норми:
V – максимално допустимата стойност на ви­
брациите през нощта (от 23,00 до 7,00 ч.) съгласно 
таблица № 1;
К1 – корекционният множител за времето от 
денонощието съгласно таблица № 2;
К2 – корекционният множител за продължител­
ността на въздействие на вибрациите през деня 
и се определя по формула № 2 или фигура № 1.